ആ വിജയ് ചിത്രത്തില് നായകനായി തീരുമാനിച്ചിരുന്നത് വടിവേലുവിനെ..! പിന്നെ നടന്നത് ചരിത്രം വിജയ് ആരാധകരും ഹേറ്റേഴ്സും ഒരേപോലെ ഇഷ്ടപ്പെടുന്ന ഒരു ചിത്രമാണ് എസ്. ഏഴില് സംവിധാനം ചെയ്ത് 1999ല് പുറത്തിറങ്ങിയ തുള്ളാത മനവും തുള്ളം. ചിത്രത്തില് വിജയ്, സിമ്രാന് എന്നിവരോടൊപ്പം മണിവര്ണ്ണന്, ധാമു, വയപുരി തുടങ്ങിയവര് പ്രധാന കഥാപാത്രങ്ങളെ അവതരിപ്പിച്ചിരിക്കുന്നു. ആര്.ബി.ചൗധരി നിര്മ്മിച്ച ചിത്രത്തിന് എസ്.എ. രാജ്കുമാര് സംഗീതം നല്കി. ആര്.സെല്വ ഛായാഗ്രഹണം നിര്വ്വഹിച്ചു. നല്ല പ്രതികരണങ്ങള് ലഭിച്ച ഈ ചിത്രം 200 ദിവസത്തിലധികം തമിഴ്നാട്ടിലെ തീയറ്ററുകളില് പ്രദര്ശിപ്പിക്കപ്പെടുകയും വന് വിജയമായി മാറുകയും ചെയ്തു. തമിഴ്നാട് സംസ്ഥാന ചലച്ചിത്ര അവാര്ഡുകളില് രണ്ട് അവാര്ഡുകളും ഈ ചിത്രം നേടിയിരുന്നു. തുള്ളാതെ മനവും തുള്ളും കൂടാതെ ഏഴില് പൂവെല്ലാം ഉന് വാസം, ദീപാവലി തുടങ്ങിയ ബ്ലോക്ക്ബസ്റ്റര് ചിത്രങ്ങളും സംവിധാനം ചെയ്തിട്ടുണ്ട്. എന്നാല് ചിത്രത്തെ കുറിച്ച് അധികം ആര്ക്കുമറിയാത്ത ഒരു സംഭവം കൂടി നടന്നിട്ടുണ്ട്. തുള്ളാതെ മനവും തുള്ളും തിരക്കഥ പൂര്ത്തിയാക്കിയ ഏഴില് അതുമായി നിരവധി നായകന്മാരെ തേടി. അവസാനം കൊമേഡിയന് വടിവേലുവിന്റെ അടുത്തും സംവിധായകന് എത്തി. കഥ ഏറെ ഇഷ്ടപ്പെട്ട വടിവേലു താന് ആ നായകവേഷം ചെയ്താല് നന്നാകുമോയെന്ന സംശയം പ്രകടിപ്പിച്ചു. ആറു മാസം കാത്തിരുന്നതിന് ശേഷം നായകന്മാരെ ആരെയും കിട്ടിയില്ലെങ്കില് താന് നായകനാകാം എന്ന ഒരു ഉറപ്പും നല്കി സംവിധായകനെ മടക്കിയയക്കുകയാണ് ചെയ്തത്. പിന്നീടാണ് സൂപ്പര് ഗുഡ് ഫിലിംസ് ചിത്രം ഏറ്റെടുക്കുകയും വിജയ് നായകനാവുകയും ചെയ്തത്. അതേ സമയം വിജയ് അദ്ദേഹത്തിന്റെ പുതിയ ചിത്രമായ ബീസ്റ്റിന്റെ ചിത്രീകരണ തിരക്കുകളിലാണ്. നെല്സണ് ദിലീപ്കുമാര് സംവിധാനം നിര്വഹിക്കുന്ന ബീസ്റ്റിന്റെ നിര്മ്മാണം സണ് പിക്ചേഴ്സാണ്. ചെന്നൈയിലെ ശ്രീ ഗോകുലം സ്റ്റുഡിയോസിലാണ് ബീസ്റ്റിന്റെ ചിത്രീകരണം നടക്കുന്നത്. Share this: Like this: Like Loading... Related